שיחה:טל יצחקי

message: בהתאם להערה הורדתי מספר מסוים של הצגות מן הנוסח המקורי של המאמר. מעבר לכך יש חשיבות במגוון ההצגות המאפיין את נשואת המאמר. בכמה ערכים ב"ויקיפדיה" מציינים ממש את מלוא כל היצירה של נשוא המאמר (ראו למשל שרון שחל, ג'יטה מונטה ורבים אחרים) - כאן מדובר בחלק יחסית מצומצם ממגוון העבודות. ד"ר שרה פיין, עורכת הערך.Sfine8 - שיחה 17:48, 24 באפריל 2015 (IDT) 
replies: text: אני סבורה שבעקבות הקיצורים והעריכה שנעשו יש להוריד את דרישת העריכה מן המאמר. ד"ר שרה פיין. Sfine8 - שיחה 19:14, 24 באפריל 2015 (IDT)
replies: text: :לעניות דעתי ההערה ממש לא נכונה, ואף מוטה: הבאתי דוגמאות ואני יכולה להביא דוגמאות רבות נוספות של ערכים על אמנים שמונים בעיקר את יצירותיהם. מה מצפה מי שהעיר את ההערה הזאת? לרשימות רכילות על נשוא הערך? Sfine8 - שיחה 23:29, 24 באפריל 2015 (IDT)

text: : הסרתי עוד מספר הצגות (למרות שאיני מסכימה להערה) ואני מצפה ממי ששם את ההערה לחתום עליה, על פי כללי הנימוס, ולהסיר אותה. ד"ר שרה פיין, כותבת הערך. Sfine8 - שיחה 23:42, 24 באפריל 2015 (IDT)
replies: text: ::תבנית העריכה הוצבה על ידי ואני מתנצל על כי לא חתמתי. עניינית, אם תסירי מהערך את הרשימות השמיות לא ישאר ממנו הרבה תוכן אנציקלופדי. יש עוד רבות וטובות כמו גב' יצחקי העובדות בתעשיית התיאטרון, ומהערך לא הבנתי מה חשיבותה האנציקלופדית (מטעמים אחרים לא הנחתי תבנית חשיבות). העובדה שאת מציינת ולפיה "הבאתי דוגמאות ואני יכולה להביא דוגמאות רבות נוספות של ערכים על אמנים שמונים בעיקר את יצירותיהם" רק מחזקת את דברי. גם מערכים אלה צריך להסיר את הררי המלל של הרשימות. כך לא כותבים ערך אנציקלופדי. ובשולי הדברים שאלה נוספת אישית אליך, אינני מכיר אותך, האם את באמת בעלת תואר שלישי? אם כן, האם היית מקבלת מתלמידיך ערך כזה כמאמר אקדמי כפי שאמורה להיות אנציקלופדיה?? אתמהה.--כ.אלון - שיחה 12:29, 25 באפריל 2015 (IDT)

text: :שלום רב. לעניות דעתי, הפיסקה בתשובתך שמתחילה ב"עניינית" רחוקה מלהיות עניינית כרחוק מזרח ממערב. כן, אני בעלת תואר שלישי ומלמדת באוניברסיטה הנחשבת ברבים ובמדדים המקובלים כאוניברסיטה יוקרתית (בארה"ב) ובהחלט הייתי מקבלת מתלמידיי מאמר זה כמאמר אנציקלופדי בעל ערך. לעומת זאת הטיעון המגוחך והמופרך "יש עוד רבות וטובות... העובדות בתעשיית התיאטרון" לא רק שלא היה מתקבל על ידי, אלא כבר הספיק לעורר תמיהה (בלשון המעטה) אצל עמיתים (כן, גם הם בעלי תארים אקדמיים מתקדמים, מכיוון שאני מבינה שזהו קריטריון חשוב בעיניך...) שציטטתי אותו בפניהם בזמן הקצר מאז קראתי אותו בהערתך. ראשית, הביטוי "תעשיית התיאטרון" מסגיר שצדקתי כשהנחתי שהערתך מוטה - התיאטרון, בהגדרותיו המקובלות, איננו "תעשייה" (ביטוי קפיטליסטי זול ומופרך, שלא ארחיב כאן מדוע הוא נואל ועלוב, וצר מאוד שמי שמתיימר להיות עורך אובייקטיבי באנציקלופדיה מאמץ אותו מן העיתונות הצהובה, ששם מקומו) - אלא אמנות. ובהקשר כזה להעיר שמכיוון שישנם אמנים רבים אין לכל אחד מהם ערך אנציקלופדי, זהו טיעון כל כך מופרך (אני משתמשת בביטוי זה כדי לא לגלוש לביטויים פחות מנומסים) עד שקשה להתייחס אליו ברצינות. האם יש באנציקלופדיה מכסה כמותית קצובה למספר האמנים, הסופרים, המדענים או אנשי הציבור שמגבילה את ערכם האיכותי? אם להשתמש בשאלתך למעלה, טיעון כזה לא היה מתקבל גם בבית ספר תיכון, ולא רק באנציקלופדיה. אם אכן ישנם, כדבריך, הרבה יוצרים בתחומי התיאטרון (תופעה משמחת ומבורכת, אגב) הרי עובדה זו אינה מוליכה לכך שיש לצמצם את הערכים המוקדשים לתחומים אלה באנציקלופדיה, אלא נהפוך הוא: יש להוסיף ערכים על כל אחד ואחד מהם כדי להגביר ולחזק את מאגר הידע, שכמיטב הבנתי לכך מוקדש המיזם של ויקיפדיה (או כל אנציקלודיה שהיא, ואם אתה סקרן, כתבתי ערכים לאנציקלופדיות חשובות ביותר בתחומי התמחותי). הטיעון שהייתי מקבלת ממך, לפיכך, אינו הטיעון המגוחך שמכיוון שיש "רבות שעוסקות בתחום הזה" הדבר מוריד מערכה האמנותי של נשוא המאמר, אלא אדרבא, הצע לי שמות נוספים בתחום שכדאי לכתוב עליהם/ן ערכים לויקיפדיה. עניינית, כפי שאתה אוהב לכתוב כנראה, למרות שאינני מסכימה לדעתך (והייתי מציעה לך לא להשתמש בביטויים הנלעגים "תשעים אחוז" ולא "ניים דרופינג") קיבלתי מקצת מרוח תגובתך והשמטתי מספר לא קטן מן היצירות שצוטטו בערך המקורי (מדובר במי שעיצבה למעלה ממאתיים הצגות - מן הבולטות בתחומה ובעלת מוניטין בינלאומי שזיכה אותה ביוקרה, פרסים והזמנות רבות למוסדות מרכזיים בעולם) ואף הוספתי כמה ציטוטים המאששים את ערך יצירתה, וכן פרסומים שלה עצמה. גם אני אינני מכירה אותך, ואינני יודעת בזכות אילו כישורים אתה שם את עצמך כמגיב בעל סמכות מתנשאת מבלי להכיר את מי שאתה מגיב עליו, אבל גם לי יש הצעה אליך: נסה ללמוד את התחום שאתה מעיר עליו לפני שתרשה לעצמך להעיר לאחרים איך כותבים ערך אנציקלופדי. יום טוב Sfine8 - שיחה 13:42, 25 באפריל 2015 (IDT)
replies: text: :::מעיון קצר בדף שיחתך אני מבין ששם המשתמש שלך הוא למעשה פסבדונים לשמו של בעלה של נשוא הערך, ומשכך אתה פסול לעדות--כ.אלון - שיחה 14:58, 25 באפריל 2015 (IDT)
replies: text: ::::שלום. הערך מעניין. ויש לו סימוכין. משתמש צחי לרנר מעלה ערכים בכמויות ובתשלום, ואני לא בטוח שכולם עומדים בקריטריונים. בעוד כאן מדובר במנהלת האקדמיה לאמנויות, ידוע גם, בקהילת התיאטרון הישראלי, שהיא מהמעצבות הישראליות המובילות. כך שאין ויכוח על חשיבות הערך. העניין הוא שיש בעיה בצורה, לא בתוכן. יש לשכתב את הערך בדרך שתאפשר קריאה קולחת יותר. אולי לחלק אותו על-פי נושאים? ואני משאיר לד"ר פיין לבצע זאת בעצמה. בכבוד, בברכה, רפאל גורי  Rafael Guri - שיחה 15:13, 25 באפריל 2015 (IDT)

text: :לכ. אלון שלום, אני מקווה מעומק לבי שכשאתה כותב ערכים אתה בודק יותר בקפידה את מקורות המידע שלך. אם מקור המידע לך באשר ל"זהותי" כביכול הוא דף השיחה של הויקיפדיה, ברור לגמרי מה ערכה של תרומתך לידע. את ההשערה לגבי ה"פסבדונים" שלי העלה אי פעם אחת מעמיתיך, ללא כל בסיס, ולתומי סברתי שהבדיחה הזאת חלפה מן העולם (וכנראה שכן, למעט אנשי מחקר רציניים כמוך המתבססים על מקורות אמינים כמו "דף שיחה"). לעצם העניין, מתוך היכרות אישית  ומקצועית הייתה זו לי דווקא מחמאה גדולה להיחשב לאדם שאתה טוען שהוא אני (תחומי התמחותנו משיקים למדי, בעיקר מן הפרספקטיבה של המחקר ההיסטורי - התמחותי היא בשירה האנגלית של המאה ה-17), אבל צר לי לאכזב אותך: יש לי זהות משלי, ולא מעט טוענים שגם הישגים אישיים משלי. לעצם העניין, מכיוון שעורך אחר התייחס כאן עניינית לערך, ולא על מישור ההתנצחות האישית, אנסה שוב לעיין במאמר (שכאמור כבר הכנסתי בו שינויים לא מעטים לאחר ההערה הראשונה), ואנסה להבין מה בדיוק אמור לשפר אותו מן הפרספקטיבה של עורכי הויקיפדיה. יום טוב. ד"ר שרה פיין, בוסטון, מאס., ארה"ב.Sfine8 - שיחה 15:48, 25 באפריל 2015 (IDT)
replies: text: ::::::שלום ד"ר פיין הנכבדה. ערכתי מעט את הערך שבו מדובר. תיכנסי בבקשה ותבדקי האם זה מאפשר לך להקל על העומס בערך הזה? בכבוד, בברכה ובתודה על מאמצייך הרבים, רפאל גורי  Rafael Guri - שיחה 15:53, 25 באפריל 2015 (IDT)
replies: text: :::::::למר גורי הנכבד שלום. תודה על טרחתך. אני מקבלת לחלוטין את התיקון שעשית. נראה לי שמבלי לפגוע בערך הוא עושה אותו קריא יותר וקל למעקב, והלוא זה מה שנדרש בערכים אנציקלופדיים. מצידי אין שום התנגדות למה שתיקנת. אני מקווה שגם אותו אדם ששם את ההערה הפוגעת בראש המאמר יסכים לגרסתך (המקובלת עלי) ויסיר את הערת העריכה שלו. שבת שלום (בגלל הפרשי הזמנים אינני זוכרת אם זו עדיין הברכה הנאותה בארץ - כאן אנחנו עדיין בשבת בבוקר) ושוב תודה על מאמציך. ד"ר שרה פייןSfine8 - שיחה 16:32, 25 באפריל 2015 (IDT)
replies: text: ::::::::שלום ד"ר פיין הנכבדה. תודה על הסכמותייך. לעניין אדון כ.אלון הנכבד, יהיה עלייך להגיע עימו להסכמה בנעימים. אנא. עשי מאמצים להגיע להסכמה בפשרה. אולי יהיה עלייך להסיר כמה מילים שפגעו בו. מכל מקום, נשמח להכירך, אם וכאשר תגיעי לביקור ב"ארץ הקודש". בכבוד, בברכה, רפאל גורי  Rafael Guri - שיחה 16:43, 25 באפריל 2015 (IDT)
replies: text: :::::::::אני חושב שהבעיה העיקרית היא בפסקת "הצגות שעיצבה" - יש בה יותר מדי שמות בלי סדר נעים לעין. אני חושב שכמו בערכים על קולנוענים ושחקנים יהיה נכון להפוך את הפסקה הזאת לרשימה לפי שנים ולהכניס בה את ההצגות שהיא השתתפה בעיצובן. אליסף · שיחה 17:37, 25 באפריל 2015 (IDT)
replies: text: ::::::::::שלום. נכון. מסכים. תודה. בברכה, רפאל גורי  Rafael Guri - שיחה 17:43, 25 באפריל 2015 (IDT)
replies: text: :::::::::::אכן, גם אני מצטרף להצעה. בדרך כלל (אם אינני טועה), הרשימות הללו מוצגות בצורת טבלה. אלדד • שיחה 00:26, 26 באפריל 2015 (IDT)
replies: text: ::::::::::::ד"ר פיין, יישר כוח על הטבלה. אלדד • שיחה 12:26, 26 באפריל 2015 (IDT)

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.maakaf.co.il/%D7%A2%D7%91/previous-issues/5/89-7/143-2013-07-03-11-52-11 נמצא כקישור שבור. מומלץ להוסיף https://web.archive.org/web/20200806064339/https://www.maakaf.co.il/%D7%A2%D7%91/previous-issues/5/89-7/143-2013-07-03-11-52-11 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 20:30, 14 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://www.jerusalem-theatre.co.il/%D7%AA%D7%A2%D7%A8%D7%95%D7%9B%D7%95%D7%AA/%D7%AA%D7%A2%D7%A8%D7%95%D7%9B%D7%AA%20%D7%94%D7%A6%D7%92%D7%AA%20%D7%90%D7%95%D7%A4%D7%A0%D7%94.aspx נמצא כקישור שבור. מומלץ להוסיף https://web.archive.org/web/20180103021332/https://www.jerusalem-theatre.co.il/%D7%AA%D7%A2%D7%A8%D7%95%D7%9B%D7%95%D7%AA/%D7%AA%D7%A2%D7%A8%D7%95%D7%9B%D7%AA%20%D7%94%D7%A6%D7%92%D7%AA%20%D7%90%D7%95%D7%A4%D7%A0%D7%94.aspx לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 03:12, 11 ביוני 2023 (IDT)
thread_title:  נמצאו קישורים חיצוניים שצריכים תיקון (יוני 2023)